Heidelberg slottsruin

Heidelberg slottsruin (Heidelberger Schloss) ligger på Schlossberg sør for byen Heidelberg i Tyskland. Slottet var sete for kurfyrstene i Pfalz. Slottet ble påbegynt under Ludwig I hertugen av Bayern (1173-1231), men ble utvidet under kurfyrstene Ruprecht III (1398–1410), Otto Heinrich (1556–1559), Friedrich IV (1583–1610) og Friedrich V (1610–1621) til et ekte renessanseslott. Under niårskrigen i Pfalz ble slottet ødelagt i 1689 og 1693 av franskmennene. Den ble delvis restaurert igjen, men ble herjet av en brann i 1764. Blant slottets bygninger er den gotiske Ruprechtsbau, Ottheinrichsbau, startet bygget i 1556 i en rik dekorativ renessanse, og den staselige, men med enklere ornamentikk, Friedrichsbau fra 1604–1607 som ble restaurert rundt 1900. I sistnevnte bygning ligger den store vintønnen som kurfyrst Karl Theodor fikk laget, den rommer 221 726 liter. Den røde fargen på slottsruinene skyldes byggematerialet som er sandstein blandet med feltspat. Bygningen står omtrent 80 meter over elven Neckar. Slottskapellet Friedrichsbaukapelle (Fredericks palasskapell) er i brukbar stand og leies ut, også Kungssalen, Fatkällaren og Ottheinrichsbau sine lokaler samt tre utendørs gårdsrom benyttes til bryllup og andre arrangementer. Referanser